Notum esse volo omnibus tam presentibus quam futuris quod ego Haynricus angeliacensis servus indignus, terram super fluvium Segunnam in bisuntino territorio sitam, que Tentenens appellatur, michi a fratre meo Hugone filioque ejus Gerardo donata est, do et concedo beatę Marię Dei genitrici et fratribus cisterciensibus in perpetuum possidendam, ob salutem anime prenominati fratris mei Hugonis et meę predecessorumque meorum, ita tamen ut cistercienses fratres predicte angeliacensis ęcclesię singulis annis persolvant. Hoc autem factum est apud Angeliacum. V. idus julii. Hujus rei testes sunt: Gregorius prior, Arlebaudus subprior, Hugo prepositus, Hugo Berardi, Ansculfus infirmarius, Willermus sacrista. Hoc etiam frater Girardus nepos illius abbatis laudavit et Teobaudus monachus.